Tartalom
Index 🔎︎

# Objektumok összevonása és alakzatok létrehozása

Az összevont rajzobjektumok csoportosított objektumokként viselkednek, de nem lehet belépni a csoportba az egyes elemek szerkesztéséhez.

Csak síkbeli objektumokat lehet összevonni.

## Síkbeli objektumok összevonása:

1. Válasszon ki kettő vagy több síkbeli objektumot.

2. Válassza az Alakzat - Összevonás menüparancsot.

A csoportokkal ellentétben az összevont objektum az egymásra helyezési sorrendben legalul lévő objektum tulajdonságait kapja meg. Különválaszthatja az egyesített objektumokat, de az eredeti objektumtulajdonságok elvesznek.

Objektumok összevonásánál egy lyuk keletkezik ott, ahol az objektumok fedik egymást.

A példában az össze nem vont objektumok a bal, az összevont objektumok a jobb oldalon vannak.

## Alakzatok létrehozása

Alakzatokat két vagy több rajzobjektumból hozhat létre az Alakzat - Egyesítés, Kivonás vagy Metszés parancs segítségével.

Az alakzatparancsok csak síkbeli objektumok esetén működnek.

A létrehozott alakzatok az egymásra helyezési sorrend legalján levő objektum tulajdonságait veszik fel.

### Egy alakzat létrehozása:

1. Válasszon ki kettő vagy több síkbeli objektumot.

2. Válassza az Alakzat menüparancsot, majd az alábbiak egyikét:

- Egyesítés

- Kivonás

- Metszés.

### Alakzatparancsok

Az alábbi ábrákban az eredeti objektumok a bal, a módosított alakzatok a jobb oldalon vannak.

### Alakzatok - Egyesítés

Hozzáadja a kiválasztott objektum területét az egymásra helyezési sorrend legalján levő objektum területéhez.

### Alakzatok - Kivonás

Kivonja a kiválasztott objektum területét az egymásra helyezési sorrend legalján levő objektum területéből.

### Alakzatok - Metszet

A kiválasztott objektumok átfedési területe létrehoz egy új alakzatot.

Az átfedésen kívüli terület el lesz távolítva.

Kapcsolódó témakörök

Objektumok csoportosítása